pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ยธ. ให้การต้อนรับคณะเจ้าหน้าที่กระทรวงยุติธรรม สาธารณรัฐประชาธิปไตยประชาชนลาว เข้าศึกษาดูงานกระทรวงยุติธรรม
วันพฤหัสบดีที่ 24 พฤษภาคม 2561
ยธ. ให้การต้อนรับคณะเจ้าหน้าที่กระทรวงยุติธรรม สาธารณรัฐประชาธิปไตยประชาชนลาว เข้าศึกษาดูงานกระทรวงยุติธรรม
กระทรวงยุติธรรมให้การต้อนรับคณะเจ้าหน้าที่กระทรวงยุติธรรม สาธารณรัฐประชาธิปไตยประชาชนลาวเข้าศึกษาดูงานกระทรวงยุติธรรม
ในวันพฤหัสบดีที่ ๒๔ พฤษภาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ แจ้งวัฒนะ
นายธวัชชัย ไทยเขียว รองปลัดกระทรวงยุติธรรม
และ นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยคณะผู้บริหารกระทรวงยุติธรรม
ให้การต้อนรับ Dr. Chomkham Boupphalivanh
อธิบดีกรมส่งเสริมระบบยุติธรรม กระทรวงยุติธรรม สาธารณรัฐประชาธิปไตยประชาชนลาว
คณะเจ้าหน้าที่กระทรวงยุติธรรม สาธารณรัฐประชาธิปไตยประชาชนลาว พร้อมผู้แทนจากมูลนิธิเอเชีย
ที่เดินทางมาศึกษาดูงานกระทรวงยุติธรรมของไทย ในการบริหารจัดการกองทุนยุติธรรมและการให้ความช่วยเหลือทางกฎหมายและการดําเนินคดีแก่ประชาชน เพื่ออํานวยความยุติธรรมสู่ประชาชน
ในระดับพื้นที่ รวมทั้งร่วมแลกเปลี่ยนความรู้และพัฒนาความร่วมมือในแนวทางการดําเนินการ
ด้านกระบวนการยุติธรรมของทั้งสองประเทศ
นายธวัชชัยฯ กล่าวว่า กระทรวงยุติธรรมมีภารกิจในการอํานวยความยุติธรรมและลดความเหลื่อมล้ํา
โดยมุ่งเน้นให้ประชาชนทุกพื้นที่สามารถเข้าถึงงานบริการของภาครัฐได้อย่างเท่าเทียมกัน โดยเฉพาะอย่างยิ่ง
ประชาชนในพื้นที่ห่างไกล กระทรวงยุติธรรมจึงได้มีหน่วยงานในสังกัดระดับพื้นที่ในจังหวัดต่าง ๆ ได้แก่
สํานักงานยุติธรรมจังหวัดและศูนย์ยุติธรรมชุมชน ซึ่งมีการทํางานระหว่างหน่วยงานภาครัฐร่วมกับประชาชน
อีกทั้งรัฐบาลได้กําหนดนโยบายให้ทุกหน่วยงานในกระบวนการยุติธรรม สามารถรับเรื่องราวร้องทุกข์
จากประชาชนและส่งต่อไปยังหน่วยงานที่มีหน้าที่รับผิดชอบ เพื่อช่วยเหลือประชาชนทุกคนให้สามารถเข้าถึงความเป็นธรรมอย่างทั่วถึงต่อไป
โอกาสนี้ คณะเจ้าหน้าที่กระทรวงยุติธรรม สาธารณรัฐประชาธิปไตยประชาชนลาว และผู้แทนจากมูลนิธิเอเชีย ได้เข้าเยี่ยมชมการดําเนินงานของคลินิกยุติธรรม กรมคุ้มครองสิทธิและเสรีภาพ
และศูนย์บริการร่วมกระทรวงยุติธรรม ซึ่งเป็นหน่วยงานของกระทรวงยุติธรรมที่ได้ดําเนินงาน
เพื่ออํานวยความยุติธรรมให้ประชาชนสามารถเข้าถึงการให้บริการของกระทรวงยุติธรรม
ได้อย่างสะดวก รวดเร็ว และเท่าเทียมกัน
รัฐบาลไทย-ข่าวทำเนียบรัฐบาล-ILO ชื่นชมไทยยกระดับการคุ้มครองแรงงาน
วันศุกร์ที่ 26 กรกฎาคม 2562
ILO ชื่นชมไทยยกระดับการคุ้มครองแรงงาน
วันศุกร์ที่ 26 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
องค์การแรงงานระหว่างประเทศชื่นชมการดําเนินการของไทยที่สามารถยกระดับการคุ้มครองแรงงานในภาคประมง และพัฒนาแนวปฏิบัติการใช้แรงงานที่ดี โดยเฉพาะอย่างยิ่งการที่ประเทศไทยได้ให้สัตยาบันพิธีสารส่วนเสริมอนุสัญญา ILO ฉบับที่ 29 ว่าด้วยแรงงานบังคับ ปี 1930 และอนุสัญญาฯ ฉบับที่ 188 ว่าด้วยการทํางานในภาคประมง ปี 2007 เป็นประเทศแรกในเอเชียแปซิฟิก ทําให้ประเทศไทยได้รับการยอมรับจากประชาคมโลกว่ามีระบบมีมาตรการที่ดีต่อการป้องกันและแก้ไขปัญหาการใช้แรงงานบังคับและการค้ามนุษย์ ซึ่งจะส่งผลดีต่อการค้า การส่งออก และการสร้างความเป็นธรรมให้เกิดขึ้นกับทุกฝ่ายอย่างแท้จริง โดยรัฐบาลมุ่งมั่นที่จะร่วมมือกับองค์การแรงงานระหว่างประเทศเพื่อคุณภาพชีวิตที่ดีของแรงงานอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาชนบังกลาเทศประจำประเทศไทยเข้าเยี่ยมคารวะรัฐมนตรีประจำสำนักนายกรัฐมนตรี
วันพุธที่ 14 มีนาคม 2561
เอกอัครราชทูตสาธารณรัฐประชาชนบังกลาเทศประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตสาธารณรัฐประชาชนบังกลาเทศประจําประเทศไทยเข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (14 มี.ค. 61) เวลา 13.00 น. นางซะอีดะฮ์ มุนา ตัสนีม (H.E. Ms. Saida Muna Tasneem) เอกอัครราชทูตสาธารณรัฐประชาชนบังกลาเทศประจําประเทศไทย เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
เอกอัครราชทูตสาธารณรัฐประชาชนบังกลาเทศประจําประเทศไทยกล่าวในการหารือว่าบังกลาเทศต้องการขยายความร่วมมือกับไทยในด้านเศรษฐกิจ การค้า การลงทุน และการส่งเสริมความเชื่อมโยงระหว่างภูมิภาคเอเชียใต้และเอเชียตะวันออกเฉียงใต้ โดยทั้งสองฝ่ายเห็นว่าไทยสามารถเป็นประตูเชื่อมโยงบังกลาเทศเข้าสู่ภูมิภาคเอเชียตะวันออกเฉียงใต้และบังกลาเทศก็สามารถเป็นประตูให้ไทยเข้าสู่ภูมิภาคเอเชียใต้ได้เช่นเดียวกัน
ด้านเศรษฐกิจบังกลาเทศต้องการเชิญชวนนักลงทุนไทยไปลงทุนด้านต่าง ๆ ในประเทศมากขึ้น โดยในปัจจุบันได้มีภาคเอกชนไทยไปลงทุนก่อสร้างรถไฟฟ้าและทางยกระดับในบังกลาเทศแล้ว นอกจากนี้บังกลาเทศยังแสดงความประสงค์ที่จะทําความตกลงเขตการค้าเสรี (FTA) กับไทย พร้อมขอให้ไทยช่วยสนับสนุนบังกลาเทศในการเป็นประเทศหุ้นส่วนคู่เจรจาเฉพาะสาขาของกลุ่มประเทศอาเซียน (Sectoral Dialogue Partner) เนื่องจากต้องการสร้างความร่วมมือทางการค้ากับประเทศในกลุ่มอาเซียนเป็นอย่างมาก
ด้านความเชื่อมโยงระหว่างภูมิภาคเอเชียใต้และเอเชียตะวันออกเฉียงใต้ บังกลาเทศเสนอให้ไทยให้การสนับสนุนการเชื่อมโยงภูมิภาคเอเชียใต้และเอเชียตะวันออกเฉียงใต้ทั้งทางถนนและทางเรือ โดยเสนอให้สร้างถนนเพื่อเชื่อมโยงภูมิภาคทั้งสอง นอกจากนี้ ยังสนับสนุนแนวคิดของไทยในการพัฒนาท่าเรือระนองเพื่อเป็นท่าเรือหลักในการขนส่งสินค้าทางทะเลฝั่งอันดามันโดยเชื่อมโยงเส้นทางการค้ากับประเทศในเอเชียใต้ ตะวันออกกลาง ยุโรป และแอฟริกา ซึ่งรัฐมนตรีประจําสํานักนายกรัฐมนตรีกล่าวว่าขณะนี้ไทยได้เตรียมการเพื่อรองรับการพัฒนาท่าเรือดังกล่าวโดยมีแผนสร้างรถไฟรางคู่เพื่อเชื่อมโยงท่าเรือไปยังจังหวัดและประเทศต่าง ๆ ในภูมิภาค
รัฐมนตรีประจําสํานักนายกรัฐมนตรีกล่าวว่าบังกลาเทศเป็นประเทศที่ไทยกําลังให้ความสําคัญเป็นอย่างยิ่ง และต้องการสร้างความร่วมมืออย่างใกล้ชิด เนื่องจากบังกลาเทศเป็นประเทศที่มีศักยภาพ มีประชากรมากสามารถเป็นทั้งแรงงานและตลาดที่สําคัญให้กับไทย มีอัตราการเติบโตผลิตภัณฑ์มวลรวมภายในประเทศ (GDP) ถึงร้อยละ 7.28 และตั้งอยู่ใกล้ประเทศไทยมาก จึงมั่นใจว่ามูลค่าการค้าและการลงทุนระหว่างไทยและบังกลาเทศจะขยายตัวได้อย่างรวดเร็วในอนาคตอันใกล้ โดยระหว่างวันที่ 25 - 27 เม.ย. ที่จะถึงนี้ รัฐมนตรีประจําสํานักนายกรัฐมนตรีมีกําหนดการนํานักธุรกิจและนักลงทุนไทยไปเยือนบังกลาเทศเพื่อหาช่องทางในการขยายความร่วมมือด้านการค้าและการลงทุนต่าง ๆ ด้วย
*******************
รัฐบาลไทย-ข่าวทำเนียบรัฐบาล-สธ.ลุยค้นหาผู้สัมผัสใกล้ชิด 2 ผู้ป่วยรายใหม่
วันศุกร์ที่ 22 พฤษภาคม 2563
สธ.ลุยค้นหาผู้สัมผัสใกล้ชิด 2 ผู้ป่วยรายใหม่
กระทรวงสาธารณสุข ส่งทีมสอบสวนโรคติดตามผู้สัมผัสใกล้ชิด 2 ผู้ป่วยโควิด 19 รายใหม่ที่มีประวัติเข้าไปในพื้นที่ชุมชน  เบื้องต้นพบผู้ป่วยสวมหน้ากากตลอดเวลา คาดช่วยลดอัตราเสี่ยงการแพร่กระจาย พร้อมชี้สถิติคนไทยแชมป์สวมหน้ากากอนามัยสูงถึงร้อยละ 95 ส่งผลให
กระทรวงสาธารณสุข ส่งทีมสอบสวนโรคติดตามผู้สัมผัสใกล้ชิด 2 ผู้ป่วยโควิด 19 รายใหม่ที่มีประวัติเข้าไปในพื้นที่ชุมชน เบื้องต้นพบผู้ป่วยสวมหน้ากากตลอดเวลา คาดช่วยลดอัตราเสี่ยงการแพร่กระจาย พร้อมชี้สถิติคนไทยแชมป์สวมหน้ากากอนามัยสูงถึงร้อยละ 95 ส่งผลให้พบผู้ป่วยรายใหม่ลดลงชัดเจน และโรคติดต่อทางเดินหายใจลดลงด้วย
บ่ายวันนี้ (22 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวถึงแนวทางการสอบสวนโรคกรณีพบ 2 ผู้ป่วยยืนยันรายใหม่ที่มีประวัติเข้าไปในที่ชุมชน ว่า ทีมสอบสวนโรคได้ติดตามผู้สัมผัสใกล้ชิดผู้ป่วยทั้ง 2 ราย โดยผู้ป่วยรายแรกเป็นชายไทยอายุ 72 ปี มีโรคประจําตัวเบาหวานและมะเร็ง รับการรักษาที่โรงพยาบาลเอกชนแห่งหนึ่ง ปกติจะป้องกันตัวเองด้วยการใส่หน้ากากเป็นประจําอยู่แล้ว มีประวัติไปใช้บริการที่ร้านตัดผมย่านประชาชื่น ต่อมาวันที่ 18 พฤษภาคม ไปตรวจรักษาโรคประจําตัวตามนัด แต่มีไข้ จึงได้รับการตรวจหาเชื้อโควิด 19 ผลเป็นบวกจึงเข้ารับการรักษาตัวทันที และการสอบสวนโรคคนในครอบครัวเบื้องต้น พบว่าไม่มีอาการ ส่วนช่างตัดผม สวมหน้ากากอยู่ตลอดเวลา จัดเป็นผู้สัมผัสเสี่ยงต่ําเพราะมีการป้องกัน และขณะนั้นไม่มีผู้รับบริการรายอื่นอยู่ในร้าน ส่วนบุคลากรในโรงพยาบาลเอกชนมีการป้องกันตามมาตรการป้องกันโรคอยู่แล้ว ทั้งนี้ได้เก็บตัวอย่างผู้สัมผัสทุกคนส่งตรวจหาเชื้อโควิด 19 จะทราบผลในอีกไม่นาน
นายแพทย์โสภณกล่าวต่อว่า กรณีรายที่ 2 เป็นชายชาวเยอรมัน ขับรถพร้อมภรรยาคนไทยกลับไปเยี่ยมบ้านที่จังหวัดชัยภูมิ ทราบว่าติดเชื้อจากเข้ารับการตรวจโรคเพื่อสมัครงาน เบื้องต้นไม่มีอาการไข้ ขณะนี้ทีมสอบสวนโรค ได้ประสานทางจังหวัดชัยภูมิติดตามตัวผู้สัมผัสทั้งหมดและเก็บตัวอย่างส่งตรวจทางห้องปฏิบัติการ เนื่องจากผู้ป่วยรายนี้ได้ไปในหลายสถานที่ จะติดตามสอบสวนโรคค้นหาผู้สัมผัสเสี่ยงสูงและเสี่ยงต่ํา เพื่อส่งตรวจเชื้อต่อไป
“ผู้ป่วยรายใหม่ 2 รายนี้ มีการสวมหน้ากาก จึงช่วยลดความเสี่ยงลงไปได้มาก จึงขอย้ําเตือนประชาชนที่ไปในชุมชน ห้างสรรพสินค้า ตลาด ต้องสวมหน้ากากผ้าหรือหน้ากากอนามัย ล้างมือ เว้นระยะห่าง ทุกคนต้องร่วมมือกันต่อ เพื่อลดโอกาสการแพร่เชื้อโควิด 19 ให้น้อยที่สุด” นายแพทย์โสภณกล่าว
จากผลการสํารวจของสถาบันวิชาการในประเทศอังกฤษ ระหว่างเดือนเมษายน 2563 พบว่า ประเทศไทยได้มีการสวมหน้ากากในช่วง 7 วันก่อนตอบแบบสอบถาม สูงถึงร้อยละ 95 มากกว่าประเทศในอาเซียนอีก 5 ประเทศ ได้แก่ เวียดนาม ฟิลิปปินส์ มาเลเซีย อินโดนีเซีย สิงคโปร์ นอกจากนี้ เป็นที่น่าสังเกตว่าประเทศตะวันตก อาทิ สหรัฐฯ ฝรั่งเศส อังกฤษ ที่ประชาชนสวมหน้ากากน้อยเพียงร้อยละ 48, 44 และ 15 ตามลําดับ พบผู้ติดเชื้อและผู้ป่วยเป็นจํานวนมาก ตรงข้ามกับประเทศที่ผู้คนสวมหน้ากากร้อยละสูงๆ มีแนวโน้มพบผู้ติดเชื้อและผู้ป่วยต่ํา ดังนั้น การสวมหน้ากากมีประโยชน์ ได้ผลดีในการป้องกันโรคติดต่อทางเดินหายใจ ซึ่งสะท้อนจากอัตราการป่วยด้วยโรคทางเดินหายใจในประเทศไทย เช่น โรคไข้หวัดใหญ่ ลดลงอย่างมากในปีนี้ เมื่อเปรียบเทียบกับปีที่ผ่านมา
********************************* 22 พฤษภาคม 2563
รัฐบาลไทย-ข่าวทำเนียบรัฐบาล-“ปลัดเกษตรฯ” รับมอบหนังสือจากสมาคมสมาพันธ์ชาวประมงพื้นบ้านฯ
วันอังคารที่ 18 กรกฎาคม 2560
“ปลัดเกษตรฯ” รับมอบหนังสือจากสมาคมสมาพันธ์ชาวประมงพื้นบ้านฯ
“ปลัดเกษตรฯ” รับมอบหนังสือจากสมาคมสมาพันธ์ชาวประมงพื้นบ้านฯ ขอให้ยกเว้นประมงพื้นบ้านไม่เป็นเรือไร้สัญชาติ - กําหนดขนาด/สัดส่วนสัตว์น้ําขนาดเล็กที่ห้ามนําขึ้นเรือประมง พร้อมขอให้ยกเลิก ม. 34 ใน พรก.การประมง พ.ศ. 2558
นายธีรภัทร ประยูรสิทธิ ปลัดกระทรวงเกษตรและสหกรณ์รับมอบหนังสือจาก นายสะมะแอ เจะมูดอ นายกสมาคมสมาพันธ์ชาวประมงพื้นบ้านแห่งประเทศไทย เรื่อง ขอให้เร่งออกประกาศกระทรวงฯ กรณียกเว้นประมงพื้นบ้านไม่เป็นเรือไร้สัญชาติ และขอให้ประกาศกระทรวงฯ กําหนดขนาด/สัดส่วนสัตว์น้ําขนาดเล็กที่ห้ามนําขึ้นเรือประมง พร้อมทั้งได้หารือร่วมกับตัวแทนชาวประมงพื้นบ้าน และผู้แทนจากกรมประมง ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม (ส.ป.ก.) โดยการยื่นหนังสือดังกล่าวเนื่องจากสมาคมสมาพันธ์ชาวประมงพื้นบ้านฯ เห็นว่า พระราชกําหนดการประมง พ.ศ.2558 และฉบับแก้ไขเพิ่มเติม 2560 มีมาตรการห้ามเรือไร้สัญชาติทําการประมง ซึ่งมีผลกระทบต่อชุมชนประมงพื้นบ้านสัญชาติไทย ที่ใช้เรือไม่มีทะเบียน และด้วยพระราชกําหนดการประมงฯ ได้ให้อํานาจรัฐมนตรีว่าการกระทรวงเกษตรและสหกรณ์ เป็นผู้กําหนดขนาดเรือประมงพื้นบ้านและประมงน้ําจืด ที่ยกเว้นไม่เป็นเรือไร้สัญชาติ จึงขอให้กระทรวงเกษตรฯ เร่งออกประกาศกําหนดขนาดเรือตามลักษณะการใช้ประกอบเครื่องยนต์ตามที่เสนอ เพื่อบรรเทาความเดือดร้อนของชาวประมงพื้นบ้าน
พร้อมกันนี้ ได้ขอให้มีการประกาศกระทรวงฯ กําหนดขนาด/สัดส่วนสัตว์น้ําขนาดเล็กที่ไม่ควรทําการประมง และห้ามนําขึ้นเรือประมง โดยใช้ประกอบอัตราส่วนที่อาจถูกจับโดยบังเอิญ ซึ่งได้เสนอให้ประกาศ"ขนาดปลาทู" ขนาดต่ํากว่า 35 ตัวต่อ 1 กิโลกรัม ห้ามทําการประมงและจับได้โดยบังเอิญ ได้ไม่เกินอัตรา 10 เปอร์เซ็นต์ของน้ําหนักปริมาณสัตว์น้ําทั้งหมด เนื่องจากปัจจุบันมีการทําประมงที่มุ่งจับสัตว์น้ําขนาดเล็กมากเกินไป ทําให้ประเทศไทยเสียโอกาสได้ใช้ประโยชน์จากสัตว์น้ําขนาดเต็มวัย เช่น ลูกปลาทูขนาดเล็ก เป็นต้น นอกจากนี้ สมาคมสมาพันธ์ชาวประมงพื้นบ้านฯ ได้ขอให้รัฐบาลเร่งรัดและแก้ไขพระราชกําหนดการประมง พ.ศ 2558 โดยให้ยกเลิกมาตรา 34 พร้อมทั้งขอให้มีการพิจารณากําหนดขอบเขตในการทําประมงพื้นบ้านและประมงพาณิชย์อย่างเท่าเทียม
ทั้งนี้ ปลัดกระทรวงเกษตรและสหกรณ์ กล่าวว่า รัฐบาลได้มีความห่วงใยและให้ความสําคัญกับคุณภาพชีวิตความเป็นอยู่ของชาวประมง ซึ่งได้มีการดําเนินการเพื่อให้เกิดการทําการประมงอย่างยั่งยืน โดยจะนําประเด็นข้อเสนอดังกล่าวเข้าสู่การประชุมหารือเพื่อแก้ไขปัญหาประมง ในวันที่ 29 กรกฎาคม 2560ณ กรมประมง ร่วมกับตัวแทนชาวประมงพื้นบ้านทุกจังหวัดเพื่อหาแนวทางแก้ไขปัญหาการทําประมงพื้นบ้านในประเด็นต่างๆ ร่วมกันต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บีโอไอชูไทย-ญี่ปุ่นสัมพันธ์เหนียวแน่น   เตรียมรับคณะ JCCI YEG -บุกโอซากา-วากายามา-เกียวโต
วันจันทร์ที่ 21 มกราคม 2562
บีโอไอชูไทย-ญี่ปุ่นสัมพันธ์เหนียวแน่น   เตรียมรับคณะ JCCI YEG -บุกโอซากา-วากายามา-เกียวโต
บีโอไอเตรียมรับคณะผู้ประกอบการรุ่นใหม่ หรือ  JCCI YEG บินตรง เจรจาจับคู่ผู้ประกอบการกลุ่มอาหาร อิเล็กทรอนิกส์ เครื่องจักรกลและอุปกรณ์ในไทย ขณะที่รองนายกรัฐมนตรีนําคณะบุกโอซากา วากายามา และเกียวโต  ชูญี่ปุ่นเป้าหมายดึงการลงทุนสําคัญ
นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า ระหว่างวันที่ 28-29 มกราคม 2562 สมาคมผู้ประกอบการรุ่นใหม่ ของประเทศญี่ปุ่น หรือ JCCI YEG (The Japan Chamber of Commerce and Industry,Young Entrepreneurs Group)จํานวนกว่า 100 คน นําโดยนายโทชิฮิเดะ ยางูจิ ประธานคณะกรรมการส่งเสริมเชื่อมโยงธุรกิจ จะเดินทางมาเยือนประเทศไทย เพื่อสํารวจลู่ทางการลงทุนและทําความรู้จักกับผู้ประกอบการไทยในสาขาธุรกิจต่างๆ อาทิ อุตสาหกรรมอาหาร อิเล็กทรอนิกส์ เครื่องจักรและอุปกรณ์ เป็นต้น
ในการนําคณะมาประเทศไทยครั้งนี้ JCCI YEG มีการจัดกิจกรรมสร้างเครือข่ายธุรกิจ (Networking Reception) ซึ่งบีโอไอจะเชิญชวนผู้ประกอบการไทยที่มีศักยภาพให้ได้พบหารือกับผู้ประกอบการรุ่นใหม่จากญี่ปุ่น โดยมั่นใจว่ากิจกรรมดังกล่าว จะนําไปสู่การสร้างเครือข่ายธุรกิจ และขยายความร่วมมือด้านการค้าและการลงทุนระหว่างผู้ประกอบการ 2 ประเทศในอนาคต ขณะนี้มีผู้ประกอบการไทยแสดงความสนใจเข้าร่วมกิจกรรมดังกล่าวจํานวนมาก
“กลุ่มผู้ประกอบการรุ่นใหม่ของญี่ปุ่นมีบทบาทอย่างยิ่งต่อการพัฒนา และเปลี่ยนแปลงระบบเศรษฐกิจของญี่ปุ่น และต้องการจะขยายธุรกิจทั้งในและต่างประเทศ การเข้าร่วมหารือกับผู้ประกอบการในไทยครั้งนี้ จึงแสดงให้เห็นว่าผู้ประกอบการกลุ่มดังกล่าวสนใจการเข้ามาลงทุนในประเทศไทย ซึ่งจะนําไปสู่การเชื่อมโยงสร้างเครือข่ายธุรกิจร่วมกันในอนาคต” นางสาวบงกช กล่าว
นางสาวบงกช กล่าวเพิ่มเติมว่า ในช่วงวันที่ 31 มกราคม 2562 บีโอไอยังจะจัดงานสัมมนา “Thailand: Advancing ASEAN-Japan Partnership” ณ นครโอซากา ประเทศญี่ปุ่น ในโอกาสที่ นายสมคิด จาตุศรีพิทักษ์ รองนายกรัฐมนตรี พร้อมด้วย นายกอบศักดิ์ ภูตระกูล รัฐมนตรีประจําสํานักนายกรัฐมนตรี นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวดวงใจ อัศวจินตจิตร์ เลขาธิการ บีโอไอ นายคณิศ แสงสุพรรณ เลขาธิการ คณะกรรมการนโยบายการพัฒนาระเบียงเศรษฐกิจพิเศษภาคตะวันออก (กพอ.) และผู้แทนจากหน่วยงานต่างๆ ที่เกี่ยวข้อง เดินทางไป 3 จังหวัดของประเทศญี่ปุ่น ได้แก่ โอซากา วากายามา และเกียวโต ระหว่างวันที่ 30 มกราคม ถึงวันที่ 2 กุมภาพันธ์ 2562
ภายในงานสัมมนาจะมีการบรรยายพิเศษของรองนายกรัฐมนตรี เพื่อตอกย้ําถึงศักยภาพของประเทศไทยในกลุ่มอาเซียน การเป็นหุ้นส่วนทางเศรษฐกิจระหว่างไทย-ญี่ปุ่น ที่มีมาอย่างยาวนาน โดยเฉพาะในปัจจุบันประเทศไทยมีศักยภาพพร้อมรองรับการลงทุน และมีนโยบายการส่งเสริมการลงทุนที่ดึงดูด ซึ่งนักลงทุนญี่ปุ่นยังเป็นกลุ่มเป้าหมายหลักที่ไทยต้องการให้เข้ามาลงทุน
++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-รมต. นร. เทวัญ ย้ำ สคบ. เร่งตรวจสอบคดีที่เกี่ยวข้องกับผู้บริโภค เตรียมลงพื้นที่ตรวจสอบสินค้าช่วงเทศกาลตรุษจีนที่เยาวราช
วันพุธที่ 22 มกราคม 2563
รมต. นร. เทวัญ ย้ํา สคบ. เร่งตรวจสอบคดีที่เกี่ยวข้องกับผู้บริโภค เตรียมลงพื้นที่ตรวจสอบสินค้าช่วงเทศกาลตรุษจีนที่เยาวราช
นายเทวัญ ลิปตพัลลภ รัฐมนตรีประจําสํานักนายกรัฐมนตรี  ย้ํา สคบ. เร่งตรวจสอบคดีที่เกี่ยวข้องกับผู้บริโภค เตรียมลงพื้นที่ตรวจสอบสินค้าช่วงเทศกาลตรุษจีนที่เยาวราช
วันนี้ (22 มกราคม 2563) เวลา 9.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 1/2563 ณ ห้องประชุมชั้น 5 สํานักงานคุ้มครองผู้บริโภค ศูนย์ราชการเฉลิมพระเกียรติ อาคารรัฐประศาสนภักดี โดยมี นายณัฏฐชัย ศรีรุ่งสุขพินิจ ที่ปรึกษาประจําสํานักนายกรัฐมนตรี พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภคนายพิฆเนศ ต๊ะปวง รองเลขาธิการคณะกรรมการคุ้มครองผู้บริโภคตัวแทนกระทรวงมหาดไทย และตัวแทนเครือข่ายผู้บริโภคเข้าร่วมประชุม
ในการประชุมคณะกรรมการคุ้มครองผู้บริโภค ครั้งที่ 1/2563 มีเรื่องขอให้พิจารณาดําเนินคดีด้านอสังหาริมทรัพย์ จํานวน 11 เรื่อง พิจารณาและดําเนินคดีด้านสินค้าและบริการ จํานวน 34 เรื่อง ซึ่งในการประชุมครั้งนี้ รัฐมนตรีประจําสํานักนายกรัฐมนตรีได้ให้นโยบายเกี่ยวกับเรื่องเงินดาวน์บ้านและคอนโด ที่พี่น้องประชาชนร้องเรียนมาเป็นจํานวนมาก ว่าควรเร่งแก้ปัญหากรณีที่ประชาชนเมื่อขอสินเชื่อไม่ผ่าน ทางโครงการได้ทําการยึดเงินมัดจํา ซึ่งไม่เป็นธรรมต่อผู้บริโภค กรณีนี้ สคบ. ได้เชิญหน่วยงานที่เกี่ยวข้องมาหารือ โดยเบื้องต้นคาดว่าจะคืนเงินในกรณีที่ผู้ซื้อเสียชีวิต ถูกเลิกจ้างงาน และประสบอุบัติเหตุ ส่วนในรายละเอียดอื่นๆ ยังต้องมีการหารือและหาข้อสรุปต่อไป
ส่วนกรณีอู่ซ่อมรถที่เป็นข่าวว่าเปลี่ยนอะไหล่ไม่ตรงกับใบรายการในใบเสร็จรับเงิน และซ่อมแล้วก็พบว่ายังมีปัญหา หากทาง สคบ. ตรวจสอบแล้วว่ามีการทําผิดกฎหมายคุ้มครองผู้บริโภค ก็จะมีการบังคับใช้กฎหมายกับผู้ประกอบการที่กระทําผิด
รัฐมนตรีประจําสํานักนายกรัฐมนตรี กล่าวว่า ในเทศกาลตรุษจีนที่กําลังจะมาถึง ทางสคบ. มีความห่วงใยพี่น้องชาวไทยเชื้อสายจีนที่จะจับจ่ายใช้สอยในช่วงเทศกาล ตนและทาง สคบ. ก็จะลงพื้นที่บริเวณเยาวราช ในกิจกรรม "สคบ. ห่วงใย ปลอดภัยปีใหม่จีน" ในวันพฤหัสที่ 23 มกราคม 2563 เวลา 13.00 - 16.00 น.เพื่อตรวจดูราคาสินค้าและฉลากที่ราคาเป็นธรรมให้กับพี่น้องประชาชน
------------------
สํานักโฆษก
รัฐบาลไทย-ข่าวทำเนียบรัฐบาล-นายกฯ ยืนยันยังไม่ปรับคณะรัฐมนตรี พร้อมยินดีไทยไม่พบผู้ป่วยติดเชื้อไวรัสโควิด-19 ในประเทศติดต่อกันมากกว่า 14 วันแล้ว
วันอังคารที่ 9 มิถุนายน 2563
นายกฯ ยืนยันยังไม่ปรับคณะรัฐมนตรี พร้อมยินดีไทยไม่พบผู้ป่วยติดเชื้อไวรัสโควิด-19 ในประเทศติดต่อกันมากกว่า 14 วันแล้ว
นายกฯ ยืนยันยังไม่ปรับคณะรัฐมนตรี พร้อมยินดีไทยไม่พบผู้ป่วยติดเชื้อไวรัสโควิด-19 ในประเทศติดต่อกันมากกว่า 14 วันแล้ว
วันนี้ (9 มิ.ย.63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณการปฏิบัติงานเพื่อป้องกันการแพร่ระบาดของเชื้อไวรัสโควิด-19 ได้อย่างมีประสิทธิภาพ ไทยไม่พบผู้ป่วยติดเชื้อยืนยันในประเทศมาเป็นระยะเวลา 14 วันแล้ว
นายกรัฐมนตรีเผยหลายจังหวัดเปิดให้มีการเดินทาง และเปิดให้บริการกิจการ/กิจกรรม เพิ่มเติม ตามการผ่อนคลายมาตรการระยะที่ 3 แต่ขอให้ยึดถือมาตรการทางสาธารณสุขอยู่เสมอ เพื่อนําไปสู่การผ่อนคลายมาตรการในระยะที่ 4 ได้ต่อไป ยืนยัน พ.ร.ก. ฉุกเฉินฯ นั้น ใช้เพื่อความสะดวกและความต่อเนื่องในการปฏิบัติงานของเจ้าหน้าที่เท่านั้น สําหรับแนวทางการเปิดรับนักท่องเที่ยวเพื่อฟื้นฟูการท่องเที่ยวไทยนั้น ต้องพิจารณาอย่างรอบคอบ สอดรับกับมาตรการสาธารณสุข โดยมาจากประเทศที่ไม่มีการแพร่ระบาดของเชื้อไวรัสโควิด-19 ไทยมีการท่องเที่ยวเชิงสุขภาพที่มีศักยภาพ สามารถสร้างรายได้จากการที่มีนักท่องเที่ยวเดินทางมารักษาพยาบาล ฟื้นฟูสุขภาพ อย่างไรก็ตามยังต้องพิจารณาอย่างรอบคอบเพื่อไม่ทับซ้อนกับการดูแลผู้ป่วยติดเชื้อไวรัสโควิด-19
พร้อมกันนี้ นายกรัฐมนตรีเผยถึงคณะกรรมการนโยบายรัฐวิสาหกิจ (คนร.) มีมติเห็นชอบแผนฟื้นฟูกิจการขององค์การขนส่งมวลชนกรุงเทพฯ (ขสมก.) เพื่อดูแลพนักงานและลูกจ้างขององค์กรไม่ให้ได้รับความเดือดร้อน ทั้งนี้ จะมีการปรับเปลี่ยนรถโดยสาร เส้นทางเดินรถ เพื่ออํานวยความสะดวกสบายให้แก่ประชาชน รวมถึงลดค่าโดยสารอีกด้วย โดยเตรียมเสนอคณะรัฐมนตรีให้ความเห็นชอบในลําดับต่อไป
นายกรัฐมนตรีกล่าวถึงการเตรียมการสําหรับการเพาะปลูกในฤดูกาลใหม่นี้ อาจทําได้ยากเนื่องจากปริมาณน้ําน้อง ไม่เพียงพอในการเพาะปลูก จึงสั่งการให้ไปดูแลแหล่งกักเก็บน้ํา ขุดเจาะบ่อน้ําบาดาล ปัจจุบันต้องทําการขุดเจาะความลึกระยะ 100 – 130 เมตร รวมถึงต้องคํานึงถึงการกักเก็บน้ําใต้ดินที่อาจมีการเจือปนของสารเคมี พร้อมทั้งฝากให้ประชาชนดูแลตนเองจากอากาศเปลี่ยนแปลงในช่วงฤดูฝนนี้
ในช่วงท้าย นายกรัฐมนตรีตอบข้อซักถามของสื่อมวลชนถึงสถานการณ์การเมืองว่า การปรับคณะกรรมการบริหารพรรค เป็นเรื่องภายในของแต่ละพรรค ไม่เกี่ยวข้องกับการปรับคณะรัฐมนตรีซึ่งเป็นอํานาจของนายกรัฐมนตรี ยืนยันว่ายังทํางานร่วมกับรองนายกรัฐมนตรีและรัฐมนตรีทุกคน
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงกลาโหม ขอเชิญชวนข้าราชการ พนักงานราชการ พร้อมด้วยครอบครัวและประชาชนทั่วไปร่วมบริจาคทุนทรัพย์ การถวายผ้าพระกฐินพระราชทาน กห. ปี ๒๕๖๒
วันพฤหัสบดีที่ 10 ตุลาคม 2562
กระทรวงกลาโหม ขอเชิญชวนข้าราชการ พนักงานราชการ พร้อมด้วยครอบครัวและประชาชนทั่วไปร่วมบริจาคทุนทรัพย์ การถวายผ้าพระกฐินพระราชทาน กห. ปี ๒๕๖๒
กระทรวงกลาโหม กําหนดนําผ้าพระกฐินพระราชทานไปถวายแด่พระสงฆ์ที่จําพรรษา ณ วัดอินทรวิหาร แขวงบางขุนพรหม เขตพระนคร กรุงเทพมหานคร ในวันพฤหัสบดีที่ ๗ พฤศจิกายน ๒๕๖๒ เวลา  ๑๔๐๐ น.
กระทรวงกลาโหม กําหนดนําผ้าพระกฐินพระราชทานไปถวายแด่พระสงฆ์ที่จําพรรษา ณ วัดอินทรวิหาร แขวงบางขุนพรหม เขตพระนคร กรุงเทพมหานคร ในวันพฤหัสบดีที่ ๗ พฤศจิกายน ๒๕๖๒ เวลา ๑๔๐๐ น. โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธี
ในการนี้ จึงขอเชิญชวนข้าราชการ พนักงานราชการ พร้อมด้วยครอบครัวและประชาชนทั่วไปร่วมบริจาคทุนทรัพย์โดยเสด็จพระราชกุศล ดังนี้
เงินสด บริจาคได้ที่ สํานักงานการเงิน กรมเสมียนตรา ในศาลาว่าการกลาโหม ถนนสนามไชย กรุงเทพฯ ๑๐๒๐๐ หมายเลขโทรศัพท์ ๐ ๒๒๒๒ ๗๓๙๙, ๐ ๒๒๒๒ ๕๘๓๑
โอนเงินทางธนาคาร บัญชีออมทรัพย์ของธนาคารทหารไทย จํากัด (มหาชน) สาขากระทรวงกลาโหม เลขที่บัญชี ๐๓๙ - ๒ - ๘๑๗๘๗ - ๐ ชื่อบัญชี “การถวายผ้าพระกฐินพระราชทาน กห. ปี ๒๕๖๒”
กรณีโอนเงินเข้าบัญชีฯ กรุณาส่งสําเนาเอกสารการโอนเงินให้ กรมเสมียนตรา ทางหมายเลขโทรสาร ๐ ๒๒๒๒ ๗๓๙๙ ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-กรมท่าอากาศยาน (ทย.) กระทรวงคมนาคม แนะนำการปฏิบัติตัวของผู้โดยสารที่ต้องการเดินทางไปท่าอากาศยานที่อยู่ในสังกัด [กระทรวงคมนาคม]
วันศุกร์ที่ 8 พฤษภาคม 2563
กรมท่าอากาศยาน (ทย.) กระทรวงคมนาคม แนะนําการปฏิบัติตัวของผู้โดยสารที่ต้องการเดินทางไปท่าอากาศยานที่อยู่ในสังกัด [กระทรวงคมนาคม]
กรมท่าอากาศยาน (ทย.) กระทรวงคมนาคม แนะนําการปฏิบัติตัวของผู้โดยสารที่ต้องการเดินทางไปท่าอากาศยานที่อยู่ในสังกัด
กรมท่าอากาศยาน (ทย.) กระทรวงคมนาคม แนะนําการปฏิบัติตัวของผู้โดยสารที่ต้องการเดินทางไปท่าอากาศยานที่อยู่ในสังกัด ทย. ซึ่งปัจจุบัน (ข้อมูล ณ วันที่ 7 พฤษภาคม 2563) มีสายการบิน จํานวน 4 สายการบิน ได้แก่ สายการบินนกแอร์ ไทยแอร์เอเชีย ไทยไลอ้อนแอร์ และไทยเวียตเจ็ท ให้บริการ ณ ท่าอากาศยานในสังกัด ทย. จํานวน 14 แห่ง ได้แก่ ท่าอากาศยานลําปาง แม่สอด บุรีรัมย์ สกลนคร นครพนม พิษณุโลก ร้อยเอ็ด ขอนแก่น อุบลราชธานี อุดรธานี ตรัง นครศรีธรรมราช สุราษฎร์ธานี และกระบี่
สําหรับจังหวัดที่ผู้โดยสารต้องปฏิบัติตัวก่อนเดินทาง จํานวน 7 จังหวัด ได้แก่ จังหวัดพิษณุโลก จังหวัดบุรีรัมย์ จังหวัดอุดรธานี จังหวัดนครพนม จังหวัดตรัง จังหวัดกระบี่ และจังหวัดนครศรีธรรมราช ส่วนจังหวัดอื่น ๆ จังหวัดไม่มีเงื่อนไขการเข้า - ออก และไม่มีมาตรการปิดจังหวัด
ทั้งนี้ ขอให้ผู้โดยสารตรวจสอบประกาศ คําสั่งจังหวัดที่เกี่ยวกับการเดินทาง เพื่อปฏิบัติตามประกาศของแต่ละจังหวัดได้อย่างถูกต้อง
รัฐบาลไทย-ข่าวทำเนียบรัฐบาล-การยางแห่งประเทศไทยชี้แจง รัฐบาลจะเสนอมาตรการแก้ไขปัญหาราคายางของไทย ให้ประเทศสมาชิก ITRC ทราบ เพื่อให้ปฏิบัติเป็นไปในทิศทางเดียวกัน
วันจันทร์ที่ 18 ธันวาคม 2560
การยางแห่งประเทศไทยชี้แจง รัฐบาลจะเสนอมาตรการแก้ไขปัญหาราคายางของไทย ให้ประเทศสมาชิก ITRC ทราบ เพื่อให้ปฏิบัติเป็นไปในทิศทางเดียวกัน
การยางแห่งประเทศไทยชี้แจง รัฐบาลจะเสนอมาตรการแก้ไขปัญหาราคายางของไทย หลังจากผ่านมติ ครม.เรียบร้อยแล้ว ให้ประเทศสมาชิก ITRC ทราบ เพื่อให้ปฏิบัติเป็นไปในทิศทางเดียวกัน
วันที่ 17 ธันวาคม 2560 นายธีธัช สุขสะอาด ผู้ว่าการการยางแห่งประเทศไทย กระทรวงเกษตรและสหกรณ์ ชี้แจงประเด็นข่าวตามที่นายถาวร เสนเนียม อดีต ส.ส.พรรคประชาธิปัตย์ ขอเสนอเพิ่มแนวทางในมาตรการหยุดกรีดยางในพื้นที่ของรัฐบาลจํานวน 1 แสนไร่ ระหว่างเดือนมกราคม ถึงมีนาคม 2561 โดยให้รัฐบาลร่วมมืออินโดนีเซีย และมาเลเซีย ให้ช่วยดําเนินมาตรการหยุดกรีดยางในช่วงเวลาเดียวกันและปริมาณเท่ากันกับประเทศไทย เพื่อเป็นการลดผลผลิตยางออกสู่ตลาด ทําให้มีความต้องการยางเพิ่มขึ้น ซึ่งจะทําให้ราคายางมีการขยับตัวสูงขึ้นตามไปด้วย นั้น
การยางแห่งประเทศไทย ขอชี้แจงว่า สภามนตรีไตรภาคียางระหว่างประเทศ (ITRC) ประกอบด้วยไทย อินโดนีเซีย และมาเลเซีย ได้มีการประชุมร่วมกันเมื่อวันที่ 27 – 30 พฤศจิกายน 2560 ที่ผ่านมา ที่ประชุมมีการกําหนดมาตรการร่วมกันของประเทศผู้ผลิตยางรายใหญ่ของโลก ทั้งการควบคุมการส่งออกยางปริมาณ 350,000 เมตริกตัน และการบริหารจัดการการผลิตของแต่ละประเทศ โดยการดําเนินการจะเป็นไปตามสัดส่วนของพื้นที่ปลูกแต่ละประเทศ เพื่อให้เกิดสมดุลระหว่างความต้องการใช้และปริมาณการผลิตยางของโลก ทั้งนี้ สําหรับมาตรการของประเทศไทย ซึ่งได้มีการประชุม กนย. ครั้งที่ผ่านมา ทั้งโครงการสนับสนุนสินเชื่อเงินทุนหมุนเวียนแก่ผู้ประกอบกิจการยาง (ยางแห้ง) วงเงิน 20,000 ล้านบาท จะช่วยดูดซับปริมาณยางออกจากระบบ โครงการสนับสนุนสินเชื่อผู้ประกอบการผลิตผลิตภัณฑ์ยาง วงเงิน 15,000 ล้านบาท จะช่วยให้ผู้ประกอบกิจการยางขยายกําลังการผลิต จะใช้ยางในปริมาณเพิ่มมากขึ้น อย่างน้อย ประมาณ 35,550 ตัน/ปี และการรับซื้อยางจากเกษตรกร สถาบันเกษตรกรชาวสวนยางจํานวน 2 แสนตัน เพื่อป้อนเข้าหน่วยงานรัฐในการนําไปใช้ภายในประเทศ รวมทั้ง มาตรการเร่งรัดการโค่นของภาคเกษตรกร และลดผลผลิตของหน่วยงานภาครัฐ ในช่วงเดือนมกราคม ถึง มีนาคม 2561 ล้วนเป็นแนวทางที่จะส่งเสริม และสนับสนุนการลดผลผลิตยางออกสู่ตลาด โดยรัฐบาลจะเสนอให้ประเทศสมาชิก ITRC ทราบต่อไป เพื่อให้ปฏิบัติเป็นไปในทิศทางเดียวกัน หลังจากผ่านมติ ครม.เป็นที่เรียบร้อยแล้ว คาดว่าจะมีการประชุมร่วมกันในต้นเดือนหน้า
--------------------